EkBass/fiwiki-20250220-pages-articles huggingface dataset:
Yulbars Khan

Yulbars Khan oli Sinkiangin uiguurien kapinajohtaja ja myöhemmin alueen kansallismielisten kuvernööri. Hän johti ensin Itä-Turkestanin tasavallan perustamiseen johtanutta kapinaa ja soti sittemmin Kiinan sisällissodassa kommunisteja vastaan Kuomintangin puolella kuollen maanpaossa Taiwanilla 1970-luvun puolivälissä. ==Elämäkerta== Yulbars Khan syntyi vuoden 1888 paikkeilla. Hän toimi Kumulin kaanikunnassa (nyk. Hami), joka oli Qing- dynastiaan kuulunut autonominen kaanikunta Sinkiangin maakunnan itäosassa Mongolian ja Gansun rajalla. Itsehallinnollista aluetta hallitsivat kaanit, joista Yulbars Khan oli kahden viimeisen virkamies ja neuvonantaja. Kiinan tasavallan aikana vuonna maakunnan kuvernööri Jin Shuren syöksi Kumulin kaanin vallasta ja hänen muslimien vastainen politiikkansa sytytti kapinan huhtikuussa 1931. Yulbars-kaani nousi kapinoivien uiguurien johtoon ja hän liittoutui Gansun maakuntaa hallinneen hui-kiinalaisen sotaherra Ma Zhongyingin kanssa. Yhdessä liittolaisensa kanssa Yulbars valtasi suurimman osan Sinkiangin eteläosista ja Kašgarissa syyskuussa 1932 hän julisti perustetuksi Itä-Turkestanin tasavallan. Yulbars ja toinen uiguurien keskuudessa vaikuttanut kumulilainen Hoja Niyaz Haji edustivat kapinallisten varovaista siipeä, jonka tavoitteena oli pikemminkin autonomia, kuin täysi itsenäisyys. Osa kapinallisista ajoi kovempaa linjaa ja tukea kapinalle haluttiin etsiä esimerkiksi Neuvostoliitosta. Itä-Turkestanin tasavallan loppu tuli sen entisen liittolaisen Ma Zhongyingin kääntyessä kapinallisia vastaan ja Kašgar kukistui vuoden 1934 alussa. Entiset kapinalliset alkoivat käydä sissisotaa ja Yulbars Khan pakeni Nankingiin vuonna 1937. Hän palasi vielä Kumuliin vuonna 1946 tällä kertaa Kuomintangin liittolaisena ottaen yhteen Kiinan kommunistien kanssa. Vuosien 1950 ja 1951 vaihteessa hän pakeni Tiibetin kautta Taiwanille säilyttäen Sinkiangin kuvernöörin arvonimen. Yulbars kuoli Taiwanilla 1970-luvun puolivälillä. ==Lähteet== Luokka:Kiinalaiset poliitikot Luokka:Kiinalaiset sotilaat Luokka:Vuonna 1888 syntyneet Luokka:1970-luvulla kuolleet
Kirjallisuusvuosi 1905

Kirjallisuusvuosi 1905 käsittelee vuoden 1905 tärkeitä kirjallisuuden tapahtumia, uutisia ja julkistuksia. == Tapahtumia == * Viron kansallista heräämistä ajavat kirjailijat perustivat Noor-Eesti-ryhmän. * Thaimaan kansalliskirjasto syntyi, kun Mandira Dharma Vajirayanana ja Buddhasasana Sangaha -nimiset kirjastot yhdistettiin. * Tieteiskirjailija Jules Verne kuoli 25. maaliskuuta 77-vuotiaana. * Ranskalaisen Maurice Leblancin ensimmäinen Arsène Lupin -tarina ilmestyi Je sais tout -lehdessä. == Julkaisuja == * Maria Jotuni - Suhteita * Ilmari Kianto - Sieluja kevätyössä * Joel Lehtonen - Mataleena * Joel Lehtonen - Villi * Eino Leino - Naamioita, ensimmäinen sarja * Eino Leino - Päivä Helsingissä * Eino Leino - Talviyö * Johannes Linnankoski - Laulu tulipunaisesta kukasta * Jack London - Kalavartion seikkailut * Jack London - Viimeinen ottelu * Natsume Soseki - 吾輩は猫である, Wagahai wa Neko de Aru (”Minä olen kissa”) == Palkintoja == ; Kirjallisuuden valtionpalkinto * Bertel Gripenberg * Arvid Järnefelt * Kauppis-Heikki * Joel Lehtonen * Eino Leino * Hanna Rönnberg * Jacob Tegengren * Eino Leino * Johannes Linnankoski * Teuvo Pakkala * Jacob Tegengren * Elvira Willman ; Nobelin kirjallisuuspalkinto * Henryk Sienkiewicz 1905
Valkea laiva

Valkea laiva (Belyi parohod) on Bolot Šamšijevin ohjaama neuvostoliittolainen elokuva vuodelta 1976. Se perustuu Tšingiz Aitmatovin romaaniin Valkoinen laiva, jonka pohjalta kirjailija ja ohjaaja laativat elokuvan käsikirjoituksen. ==Juoni== Kirgisialaisia tarinoita hyödyntävän elokuvan päähenkilö on isätön pieni poika, joka on jätetty isovanhempiensa hoiviin yksinhuoltajaäidin lähdettyä kaupunkiin elantoa hankkimaan. Poika kuuntelee isoisänsä tarinoita ja saa niistä sytykkeitä omille kuvitelmilleen. Niiden avulla hän pakenee todellisuutta, köyhää elämää sukuriitojen keskellä Kirgisian maaseudulla. ==Rooleissa== ==Vastaanotto== Valkea laiva sai Suomessa teatteriensi-iltansa tammikuussa 1978. Yksi sen kolmesta tv-esityksestä 1980-luvulla oli Yle TV1 -kanavalla maaliskuussa 1987 osana Tšingiz Aitmatovin teksteihin perustuvien elokuvien sarjaa. Tuolloin Helsingin Sanomien televisiosivulla Mikael Fränti kritisoi elokuvan keikaroivaa ja temppuilevaa värikuvaustyyliä, jota ilman se olisi hänestä vivahteikas kuvaus lapsen maailmasta. Valkea laiva oli ohjaajansa läpimurtoelokuva, ja se sai Neuvostoliiton valtionpalkinnon vuonna 1977. ==Lähteet== Luokka:Vuoden 1976 neuvostoliittolaiset elokuvat Luokka:Neuvostoliitossa tapahtuvat elokuvat
Kirjallisuusvuosi 1906

Kirjallisuusvuosi 1906 käsittelee vuoden 1906 tärkeitä kirjallisuuden tapahtumia, uutisia ja julkistuksia. == Tapahtumia == * Sana eduskunta otettiin käyttöön tarkoittamaan Suomen uudistettua parlamenttia. * San Franciscon maanjäristys tuhosi Stanfordin yliopiston kirjaston. * Aikakauskirja Eesti Kirjandus alkoi ilmestyä Virossa. == Julkaisuja == * Hermann Hesse - Unterm Rad (suom. Muuan nuoruus, 1978) * Selma Lagerlöf - Nils Holgerssons underbara resa genom Sverige (suom. Peukaloisen retket villihanhien seurassa, 1906) * Larin-Kyösti - Ad astra (näytelmä) * Joel Lehtonen - Tarulinna: Suomen kansan satuja lapsille * Eino Leino - Tuomas Vitikka * Jack London - Kuunaama * Jack London - Valkohammas * Hj. Nortamo - Mnää ja Tasala Vilkk ja Hakkri Iiro * William Sydney Porter - The Four Million (novelleja) * August Strindberg - Fröken Julie (vuonna 1888 kirjoitettu näytelmä ensi-illassa Tukholmassa 13.12.) * Edgar Wallace - The Four Just Men (suom. Neljä oikeudentekijää) == Palkintoja == ; Kirjallisuuden valtionpalkinto * Bertel Gripenberg * Arvid Järnefelt * Johannes Linnankoski * Otto Manninen ; Nobelin kirjallisuuspalkinto * Giosuè Carducci == Lähteet == 1906
Kirjallisuusvuosi 1907

Kirjallisuusvuosi 1907 käsittelee vuoden 1907 tärkeitä kirjallisuuden tapahtumia, uutisia ja julkistuksia. == Tapahtumia == * Ensimmäiset eduskuntavaalit Suomessa. Ilmari Kianto kuvasi niitä teoksessa Punainen viiva. * Juhani Ahon Tuomio-näytelmän esittäminen kiellettiin. Se käsitteli sortokautta, joka oli poliittisesti arka aihe. Kieltämistä perusteltiin kuitenkin tavanomaisella realismiin kohdistetulla kritiikillä: Ahon tuotantoa moitittiin epäsiveelliseksi ja suomalaisen naisen kunniaa loukkaavaksi.Kielletty kotimainen kirjallisuus ja käännöskirjallisuus. Kai Ekholm : Kielletyt kirjat, luku 3.2. Web Archive 2013. Viitattu 16.5.2020. * August Strindbergin Uninäytelmä (Ett drömspel) tuli ensi-iltaan Tukholmassa. * Gaston Lerouxin salapoliisiromaani Le mystère de la chambre jaune synnytti lukitun huoneen mysteerien lajityypin. * Ensimmäinen suomalainen näytelmäelokuva Salaviinanpolttajat tuli ensi-iltaan. Filmin ohjaajina olivat Louis Sparre ja Teuvo Puro. == Julkaisuja == * Juhani Aho - Tuomio * Arthur Conan Doyle - Amerikkalaisen perinnöttären häät * Elinor Glyn - Three Weeks (suom. Kolme viikkoa, 1920) * Maria Jotuni - Rakkautta * Arvid Järnefelt - Jeesuksen syntyminen ihmisestä tai Jumalasta * Ilmari Kianto - Auskultantin päiväkirja * Ilmari Kianto - Nirvana * Ilmari Kianto - Sieluja kevätyössä: vilahdus Moskovasta * Eino Leino - Jaana Rönty * Eino Leino - Naamioita, toinen sarja * Eino Leino - Turjan lohtu * Jack London - Ennen Aatamia * Jack London - Kulkurielämää * Johannes Linnankoski - Taistelu Heikkilän talosta * Ferenc Molnár - Az ördög (suom. Paholainen) * Ferenc Molnár - A Pál utcai fiúk (suom. Koulupoikia: Kirja Pál-kadun pojista, 1913 ja 2012) * Gunnar Suolahti - Elämää Suomessa 1700-luvulla (kaksiosainen, jälkiosa 1917) == Palkintoja == ; Kirjallisuuden valtionpalkinto * Juhani Aho * V. A. Koskenniemi * John William Nylander * Maila Talvio ; Nobelin kirjallisuuspalkinto * Rudyard Kipling == Lähteet == 1907
Kirjallisuusvuosi 1908

Kirjallisuusvuosi 1908 käsittelee vuoden 1908 tärkeitä kirjallisuuden tapahtumia, uutisia ja julkistuksia. == Tapahtumia == * Poliitikko ja journalisti Eetu Salin joutui lehtikirjoitustensa johdosta vankilaan vuosiksi 1908–1909 majesteettirikoksen perusteella. == Julkaisuja == * Robert Baden- Powell - Partiopojan kirja * Alan Burgoyne - The War Inevitable * Kenneth Grahame - Kaislikossa suhisee * Ilmari Kianto - Pyhä viha * Ilmari Kianto - Vapaauskoisen psalttari * Ilmari Kianto - Kärsimys: sukupuolinen kuvaus nuorten elämästä * V. A. Koskenniemi - Valkeat kaupungit ynnä muita runoja * Eino Leino - Halla * Eino Leino - Naamioita, kolmas sarja * Eino Leino - Olli Suurpää * Jack London - The Iron Heel (suom. Rautakorko, 1910) * L. M. Montgomery - Annan nuoruusvuodet * Ida & Annie Rentoul - The Lady of the Blue Beads * H. G. Wells - Ilmasota == Palkintoja == ; Kirjallisuuden valtionpalkinto * Aino Kallas * Eino Leino * Hj. Nortamo * Hjalmar Procopé ; Nobelin kirjallisuuspalkinto * Rudolf Christoph Eucken == Lähteet == 1908
Kirjallisuusvuosi 1909

Kirjallisuusvuosi 1909 käsittelee vuoden 1909 tärkeitä kirjallisuuden tapahtumia, uutisia ja julkistuksia. == Tapahtumia == * Ensimmäinen suomenkielinen tietosanakirja tehtiin Otavan ja WSOY:n yhteistyönä. Tietosanakirja on 11-osainen ja se ilmestyi vuosina 1909–1922. Se sisältää yhteensä 66 000 hakusanaa. * Italialainen Filippo Tommaso Marinetti esitti julistuksen Futuristinen manifesti. Se vähätteli historiaa mutta ihannoi nopeutta, koneita, väkivaltaa, nuoruutta ja teollisuutta. Futurismi näkyi monissa seuraavien vuosikymmenten taideteoksissa. * Pekingin keisarillinen kirjasto perustettiin. * Ruotsissa perustettiin yhdistys Riksförbundet mot osedlighet i litteratur, press och bild, joka pyrki kohottamaan Ruotsissa julkaistun kirjallisuuden moraalista tasoa. == Julkaisuja == * Bjørnstjerne Bjørnson - Når den ny vin blomstrer (näytelmä) * Maria Jotuni - Arkielämää * Ilmari Kianto - Pikku syntejä * Ilmari Kianto - Punainen viiva * Eino Leino - Naamioita, neljäs sarja * Eino Leino - Naamioita, viides sarja * Eino Leino - Suomalaisia kirjailijoita * Jack London - Martin Eden * Thomas Mann - Königliche Hoheit, (suom. Kuninkaallinen korkeus) * Agathon Meurman - Muistelmat I (ensimmäinen merkittävä suomenkielinen elämäkertateos) * Ferenc Molnár - Liliom (näytelmä) * L. M. Montgomery - Anna ystävämme * William Sydney Porter - Roads of Destiny (novelleja) * William Sydney Porter - Options (novelleja) * Irmari Rantamala - Harhama * J. H. Rosny vanhempi - La guerre du Feu (science fictionia, suom. Sota tulesta, 1985) * Pjotr Demjanovitš Uspenski - Neljäs ulottuvuus (Tšetvortoje izmerenije) == Palkintoja == ; Kirjallisuuden valtionpalkinto * Bertel Gripenberg * Eino Leino * Johannes Linnankoski * L. Onerva ; Nobelin kirjallisuuspalkinto * Selma Lagerlöf == Lähteet == 1909
Niitty (kauppakeskus)

Niitty on pienehkö kauppakeskus Espoon Niittykummussa Merituulentien varrella. Se rakennettiin vuonna 2016 ja avattiin kesällä 2017. Kauppakeskuksen pinta- ala on noin 6 500 kerrosneliömetriä. Sen nimeksi valittiin Niitty lokakuussa 2016. Niityn yhteydessä on Niittykummun metroasema sekä Espoon korkein asuintornitalo Niittyhuippu. Niityssä toimivat muun muassa päivittäistavarakaupat K-Supermarket ja S-market, Alko, apteekki, hammaslääkäriasema, muutama kahvila ja ravintola sekä pari parturi-kampaamoa. Niityn pysäköintilaitos on ollut kuitenkin monelle este kauppakeskuksessa asioimiselle. Tunnin ilmainen pysäköintiaika on koettu kohtuuttoman hankalaksi. Ongelmaa on yritetty korjata ohjeistusta muuttamalla, mutta aiheettomia pysäköintivalvontamaksuja jaetaan edelleen. ==Lähteet== ==Aiheesta muualla== *Niityn verkkosivut Luokka:Espoon kauppa- ja ostoskeskukset Luokka:Niittykumpu
R.550 Magic

Matra R.550 Magic (suomeksi: Taikuus) on ranskalaisvalmisteinen, Matra-yhtymän valmistama ilmataisteluohjus. Sitä on käyttänyt usea Ranskan ilmavoimien sekä meri-ilmavoimien konetyyppi. Näitä ovat Vought F-8 Crusader, Mirage III sekä Mirage F1.http://www.saairforce.co.za/the-airforce/weapons/57/r-550-magic- missile Viitattu 20.11.2017. Myös Dassault Rafale ja Mirage 2000 ovat tätä ohjustyyppiä aseistuksessaan käyttäneet. R.550:n edeltäjä on R.530. Asetyyppi käyttää infrapunahakujärjestelmää (englanniksi: infra-red homing) maalinhaussaan sekä muistuttaa suuresti yhdysvaltalaista AIM-9 Sidewinder- ohjustyyppiä. Asetyypistä on kehitetty niin kutsuttu päivitetty versio, eli Matra R.550 Magic II. ==Ohjuksen teknisiä tietoja== *Tyyppi: lyhyen kantaman ilmataisteluohjus (air-to-air missile, AAM) *Valmistajat: Matra ja MBDA *Käyttöönottovuosi: 1975 - Magic II, 1986 *Taistelukärki: 13 kg, sirpaloituva tst-lataus *Maalinhakujärjestelmä: infrapunahaku (IR, infra-red homing) *Käyttövoima: kiinteä polttoaine *Toimintamatka: 300 m - 15 000 m *Toimintakorkeus: 11 000 m+ *Nopeus: 2,5 Machia - Magic II, 2,7 Machia ===Ohjuksen ulkomitat=== *Pituus 2,72 m *Läpimitta 157 mm *Omamassa 89 kg *Taistelulataus 13 kg ==Lähteet== *http://www.saairforce.co.za/the- airforce/weapons/57/r-550-magic-missile ===Viitteet=== Luokka:Ilmataisteluohjukset Luokka:Ranskalaiset ohjukset
San Bernardinon tunneli

San Bernardinon tunneli on Alppien läpi kulkeva maantietunneli Sveitsissä Graubündenin kantonissa Churin ja Bellinzonan välillä valtatiellä A13. Tunneli alittaa San Bernardinon solan (2 067 m mpy.) noin 1 600 metrin korkeudessa. Tunnelin pohjoispää on Hinterrheinjoen laaksossa Rheinwaldin kunnan Hinterrheinin kylässä, eteläpää on Moesajoen laaksossa Mesoccon kunnassa. Tunnelin pituus on 6,6 kilometriä. Se otettiin käyttöön 1.12.1967. Tunneli on yksiaukkoinen, ja tie on kaksikaistainen. Tunnelin kautta kulkee vuosittain noin 2,6 miljoonaa autoa. == Lähteet == == Aiheesta muualla == Luokka:Sveitsin maantietunnelit Luokka:Graubünden
Tikankääpä

Tikankääpä (Vitreoporus dichrous, syn. Gloeoporus dichrous) on sirkumpolaarisesti yleinen kääpälaji, ja se toimii valkolahottajana. Yleensä lajia tapaa lehtipuulla, useimmin pakurikäävän (Inonotus obliquus), joskus taulakäävän (Fomes fomentarius) seurassa. Tikankääpä on tavallisesti lakillinen, harvoin resupinaattinen. Usein teräväreunaisia lakkeja on runsaasti yhdessä kimpussa. Pillit ovat pienet,niitä on noin viisi kappaletta millimetrillä. Tyypillisesti itiöemä on kaksivärinen, punavalkoinen, mistä kenties juontuu lajin nimikin. Toisaalta lahopuissa on usein myös tikkoja etsimässä hyönteisten toukkia. Tikankäävän itiöemä ei ole erityisen kovaa ainesta, vaan pillistön osalta jopa hyytelömäiseksi mainittua. Itiöt ovat mikroskoopilla katsottuna huomattavan litteänmuotoisia. == Lähteet == Luokka:Irpicaceae Luokka:Käävät
Me tehtiin tää 2012–2017

Me tehtiin tää 2012–2017 on suomalaisartisti Robinin 27. lokakuuta 2017 julkaistu ensimmäinen kokoelma-albumi. Kokoelma sijoittui Suomen virallisella albumilistalla ensimmäisellä listaviikollaan listan kolmanneksi. Kokoelmalta julkaistiin elokuussa 2017 single, ”Me tehtiin tää”, jonka Robin on tehnyt yhdessä Ilkka Wirtasen ja Vilma Alinan kanssa. Single nousi listaykköseksi Suomen virallisella listalla. == Kappaleet == == Lähteet == Luokka:Vuoden 2017 kokoelma-albumit Luokka:Robin Packalenin albumit
Laantumistaipumus

Laantumistaipumus on parapsykologien käyttämä selitys sille, miksi parapsykologisissa kokeissa jotkut ensin tai välillä menestyvät hyvin, mutta kokeita jatkettaessa tulos lähestyy tilastollisesti todennäköistä. Laantumisen selittämisen paranormaalin ilmiön ominaisuudeksi aloitti Joseph Banks Rhine, joka ei hyväksynyt, että välillä saadut positiiviset tulokset olivat sattumia, joita tilastollisesti kuuluukin tapahtua. Tilastotieteessä asia kuvataan palautumiseksi kohti keskiarvoa: kun mitattava suure on satunnaisesti vaihteleva, mittauksia toistettaessa eli mittauskertojen lukumäärän kasvaessa sarjojen keskiarvot lähestyvät. == Lähteet == Luokka:Parapsykologia
Sähköjärjestelmä

Sähköjärjestelmä on komponenttijärjestelmä, jonka tarkoituksena on lähettää, varastoida, tuottaa tai käyttää sähkövirtaa. Esimerkiksi käy sähköverkko, joka lähettää virran laajalle alueelle sähkölinjoja pitkin. Sähköverkkojärjestelmä voidaan jakaa generaattoreihin, jotka tuottavat virtaa, siirtoverkkoon joka kuljettaa virran tuottamosta lataamoon, ja jakelujärjestelmiin, jotka jakavat virran lähistön kuluttajille ja tehtaisiin. Pienempiä sähköjärjestelmiä on myös teollisuuden laitoksissa, sairaaloissa, ostoskeskuksissa ja kodeissa. Suurin osa näistä käyttää kolmivaiheista vaihtovirtaa. Muuhun kuin kolmivaiheiseen vaihtovirtaan perustuvia sähköjärjestelmiä on lentokoneissa, sähköjunissa, laivoissa ja autoissa. Luokka:Sähkö
Aukusti Pasanen

Aukusti Pasanen (8. elokuuta 1902 Juva – 10. heinäkuuta 1986 Mikkeli) oli suomalainen poliitikko. Pasanen toimi Suomen Kansanpuolueen kansanedustajana vuosina 1951–1958 edustaen Mikkelin läänin vaalipiiriä. Kunnallispolitiikassa Pasanen toimi Mikkelin läänin maakuntarahaston hoitokunnan puheenjohtajana, Mikkelin läänin maakuntaliiton liittovaltuuston varapuheenjohtajana, Mikkelin läänin maakuntaliiton johtokunnan varapuheenjohtajana, Mikkelin kaupunginhallituksen sekä Mikkelin kaupunginvaltuuston jäsenenä. Pasanen toimi presidentin valitsijamiehenä vuonna 1950. Pasanen kirjoitti ylioppilaaksi vuonna 1923, suoritti ylemmän oikeustutkinnon vuonna 1930 ja sai varatuomarin arvon vuonna 1933. Pasanen toimi asianajajana Viipurissa 1930, K.A. Raevaaran asianajotoimiston hoitajana Mikkelissä 1930–1931 ja osakkaana 1931–1934, omisti asianajotoimiston 1934–1958, Mikkelin lääninhallituksen vt. lääninsihteerinä 1934–1944, nuorempana lääninsihteerinä 1944–1946 ja 1958–1960, vanhempana lääninsihteerinä 1960–1963, väestösuojelutarkastajana 1963–1967, kansliapäällikkönä (lääninneuvos) 1967–1969, siirtoväenasiain esittelijänä 1944, Juvan ja Mäntyharjun tuomiokunnan tuomarina 1944–1946, työriitojen piirisovittelijana 1940–1974 sekä Mikkelin läänin vt. poliisitarkastajana 1965. Pasasen vanhemmat olivat maanviljelijä Antti Vilhelm Pasanen ja Amanda Väisänen. Pasasen puoliso vuodesta 1932 oli Saimi Katariina Granni. Pasanen oli sotilasarvoltaan kapteeni. == Lähteet == Luokka:Kansanedustajat Luokka:Suomen Kansanpuolueen poliitikot Luokka:Mikkelin kaupunginvaltuutetut Luokka:Etelä-Savon vaalipiiri Luokka:Suomalaiset asianajajat Luokka:Vuonna 1902 syntyneet Luokka:Vuonna 1986 kuolleet
Str8 off tha Streetz of Muthaphukkin Compton

__NOTOC__ Str8 off tha Streetz of Muthaphukkin Compton on yhdysvaltalaisen rap-artisti Eazy-E:n toinen ja viimeinen studioalbumi. Albumi julkaistiin postuumisti 30. tammikuuta vuonna 1996, Eazy-E:n kuoltua edellisenä vuonna. Albumilla vierailee mm. B.G. Knocc Out ja Eazy-E:n entisen N.W.A. -ryhmän jäsen MC Ren. Str8 off tha Streetz of Muthaphukkin Compton myi kultaa, ja se nousi Billboard 200 -listan kolmannelle sijalle. == Kappaleet == == Arvostelut == * Allmusic: Allmusic review * Entertainment Weekly: B Entertainment Weekly: Album review == Lähteet == Luokka:Vuoden 1996 albumit Luokka:Eazy-E:n albumit
Jouko Siikaniemi

Jouko Juhani Siikaniemi (21. heinäkuuta 1915 Hollola – 20. lokakuuta 1988 Hollola) oli suomalainen poliitikko. Siikaniemi toimi Keskustan kansanedustajana vuosina 1970–1975 edustaen Hämeen läänin eteläistä vaalipiiriä. Kunnallispolitiikassa Siikaniemi toimi Hollolan kunnanvaltuuston puheenjohtajana. Siikaniemi toimi presidentin valitsijamiehenä vuonna 1968. Siviiliammatiltaan Siikaniemi oli maanviljelijä ja hän toimi viljelijänä Hollolassa 1942–1975. Siikaniemi kävi keskikoulun ja maamieskoulun. Siikaniemen vanhemmat olivat pankinjohtaja ja kunnallisneuvos Kustaa Edvard Siikaniemi ja Ida Emilia Lehtonen. Siikaniemen puoliso vuodesta 1941 oli Maikki Linnea Mantula. Siikaniemelle myönnettiin kunnallisneuvoksen arvonimi vuonna 1966. == Lähteet == Luokka:Kansanedustajat Luokka:Suomen Keskustan poliitikot Luokka:Hollolan kunnanvaltuutetut Luokka:Hämeen vaalipiiri Luokka:Vuonna 1915 syntyneet Luokka:Vuonna 1988 kuolleet
Kirjallisuusvuosi 1543

Kirjallisuusvuosi 1543 käsittelee vuoden 1543 tärkeitä kirjallisuuden tapahtumia, uutisia ja julkistuksia. == Tapahtumia == * Ensimmäinen suomenkielinen kirja, Mikael Agricolan Abckiria julkaistaan. == Julkaisuja == * Nikolaus Kopernikus - De revolutionibus orbium coelestium (Taivaallisten kehien kierroksista) * Martti Luther - Juutalaisista ja heidän valheistaan 1543
Urho Knuuti

Urho Einari Knuuti (25. marraskuuta 1918 Kemin mlk – 1. kesäkuuta 1988 Kemi) oli suomalainen poliitikko joka toimi SDP:n kansanedustajana vuosina 1966–1972. == Elämä == Urho Knuutin vanhemmat olivat asioitsija Henrik Vilhelm Knuuti ja Hilma Katariina Vuokila. Oulun kauppakoulun käytyään hän työskenteli myymälänhoitajana 1938–1939. Knuuti osallistui talvi- ja jatkosotiin, jonka jälkeen hän toimi asioitsijana 1945–1954, Kemin kaupungin taksoitussihteerinä 1955–1959 ja Kemin verotoimiston tarkastajana vuodesta 1960. Knuuti valittiin kansanedustajaksi vuonna 1966, jolloin sosialidemokraatit saivat Lapin läänin vaalipiirissä 10 lisäpaikan jytkyn. Hän uusi paikkansa myös seuraavissa vaaleissa, mutta menetti sen eduskunnan hajottamisen jälkeen 1972. Knuuti oli myös presidentin valitsijamies 1968. Kemin kunnallispolitiikassa Knuuti oli keskeinen vaikuttaja vuosikymmenten ajan. Hän oli Kemin kaupunginvaltuuston jäsen 1946-1980 ja puheenjohtaja 1950. Knuuti istui myös kahdesti kaupunginhallituksessa. Hän toimi Lapin sosialidemokraattisen piirijärjestön puheenjohtajana ja kuului muun muassa Lapin maakuntaliiton hallitukseen sekä Kehitysaluerahaston hallintoneuvostooon. Innokkaana urheilumiehenä tunnettu Knuuti oli myös TUL:n Lapin piiritoimikunnan jäsen. Sotilasarvoltaan hän oli ylikersantti. Vuonna 1978 Knuuti sai kunnallisneuvoksen arvonimen. == Perhe == Urho Knuutin puoliso oli Helmi Margareeta Törmänen, jonka kanssa hän avioitui vuonna 1946. Knuutin veli oli Pohjolan Sanomaitten toimittaja ja teatterikriitikko Lauri Knuuti (1928-2000). == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kemin kaupunginvaltuutetut Luokka:Lapin vaalipiiri Luokka:Vuonna 1918 syntyneet Luokka:Vuonna 1988 kuolleet
Kognitiivinen kartta

Kognitiivinen kartta on ihmisen tietoisuutta ja ajattelua tutkivassa kognitiivisessa psykologiassa ihmisen tai eläimen omien kokemuksien ja havaintojen perusteella muodostama sisäinen malli eli skeema fyysisestä ympäristöstä. Kognitiivinen kartta on luomamme syvämuistiimme tallentunut käsitys fyysisestä tilasta ja asioiden sijainnista toisiinsa nähden, esimerkiksi tavaroiden paikoista huoneessa tai talojen sijainnista kaupungissa. Käsitettä käytti ensimmäisenä yhdysvaltalainen psykologi Edward Tolman, joka havaitsi kuuluissa rottakokeissaan 1940-luvulla rottien muodostavan labyrintissa siitä käsityksen, jonka avulla ne osasivat suunnistaa oikeaan suuntaan. Kognitiivisen kartan avulla osaamme esimerkiksi suunnistaa jääkapille pimeässä kodissamme tai tiedämme tarkalleen, missä kohdassa kirjahyllyä jokin kirjamme löytyy. Osaamme myös suunnistaa helposti kotikaupungissamme katsomatta karttaa ja neuvoa muille jonkin tietyn paikan tarkan sijainnin. ==Lähteet== Luokka:Kognitiivinen psykologia
Veikko Salmi (kansanedustaja)

Kaarlo Veikko Salmi (3. toukokuuta 1918 Ilmajoki – 6. toukokuuta 1989 Seinäjoki) oli suomalainen poliitikko. Salmi toimi SKDL:n kansanedustajana vuosina 1970–1975 edustaen Vaasan läänin vaalipiiriä. Kunnallispolitiikassa Salmi toimi Varkauden ja Seinäjoen kauppalanvaltuustojen, Seinäjoen kaupunginvaltuuston sekä Seinäjoen kauppalanhallituksen jäsenenä. Salmi toimi presidentin valitsijamiehenä vuosina 1962 ja 1968. Hänen koulutuksensa oli kansakoulu. Politiikan ulkopuolella Salmi toimi saha- ja metsätöissä Seinäjoella 1934–1938, sahatöissä Seinäjoella 1945–1946, kaivosporarina Outokummussa 1946–1947 sekä vanerisorvaajana Varkaudessa ja rakennustyömiehenä eri paikkakunnilla, viimeksi Seinäjoen kaupungilla 1962–1970. Salmen vanhemmat olivat suutari Kaarlo Salmi ja Josefina Haanpää. Salmen puoliso vuosina 1938–1948 oli Alli Harju ja vuodesta 1949 Ellen Vilhelmiina Piiri. == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:Varkauden kaupunginvaltuutetut Luokka:Seinäjoen kaupunginvaltuutetut Luokka:Vaasan vaalipiiri Luokka:Vuonna 1918 syntyneet Luokka:Vuonna 1989 kuolleet
Torricellin laki

Torricellin laki tai Torricellin teoreema liittyy virtausdynamiikkaan. Laki on nimetty lain 1643 löytäneen Evangelista Torricellin mukaan. Lain mukaan avoimen astian nestepinnan ollessa jollakin korkeudella (kuvassa h) astian kyljessä olevasta reiästä, on nesteen virtausnopeus reiästä yhtä suuri kuin samalta korkeudelta pudonneen kappaleen nopeus. Laki pätee jos neste oletetaan ideaalinesteeksi. Siihen ei siis vaikuta mm. ilmanvastus tai viskositeetti. Myöskään putoavaan kappaleeseen ei vaikuta ilmanvastus ja painovoiman kiihtyvyys g pysyy vakiona. Putoavalle kappaleelle pätee kaava v=\sqrt{2gh}, missä v on kappaleen nopeus sen pudottua korkeudelta h, ja g on painovoiman aiheuttama putoamiskiihtyvyys (noin 9,81 m/s2). Nesteen nopeudelle pätee seuraavanlainen Bernoullin laista johdettu kaava: P_0+\frac{1}{2}\rho v^2+h_2 = P \rho g h_1 Nopeuden v selvittämiseksi yhtälö muutetaan muotoon ottaen huomioon että h1 – h2 = h: v=\sqrt{\frac{2(P-P_0)}{\rho}+2gh} Jos P = P0, kuten se on avoimessa astiassa, jollaisessa Torricellin laki pätee, supistuu yllä olevasta kaavasta osa pois ja saadaan pudonneen kappaleen kaava: v=\sqrt{\frac{2 \cdot 0}{\rho}+2gh} = \sqrt{2gh} P0 = paine reiän ulkopuolella, yleensä yhtä suuri kuin ilmanpaine (Pa) P = paine astian sisällä (arvo voi olla eri kuin P0, jos astia on suljettu) ρ = tiheys, rhoo (kg/m3) == Katso myös == * Pascalin laki * Venturi-ilmiö * Dynaaminen paine == Lähteet == Luokka:Fysiikan lait Luokka:Virtausdynamiikka
Whataburger

Whataburger on yhdysvaltalainen pikaruokaravintoloiden ketju, joka on erikoistunut hampurilaisiin. Se perustettiin vuonna 1950 Corpus Christin kaupungissa Texasissa. Luokka:Yhdysvaltalaiset pikaruokaketjut
Björn Gustafson

Björn Herman Leonard Gustafson (s. 30. marraskuuta 1934 Tukholma) on ruotsalainen näyttelijä. Hän on esiintynyt 93 elokuvassa ja televisio- ohjelmassa vuodesta 1956 lähtien. Hän näytteli pääosaa vuonna 1965 ilmestyneessä elokuvassa Kärlek 65 (suom. Rakkaus 65), joka nähtiin Berliinin elokuvajuhlilla. Suomessa Gustafson ehkä tunnetaan parhaiten Aatu-rengin roolista Vaahteramäen Eemeli -elokuvissa. == Valikoitu filmografia == *Miss April (1958) *Sängkammartjuven (1959) *Love 65 (1965) *Ormen (1966) *Badarna (1968) *Vaahteramäen Eemeli (1971) *Eemelin uudet metkut (1972) *Eemeli ja possuressu (1973) *Den vita stenen (1973) *To Be a Millionaire (1980) *Marmalade Revolution (1980) *Jönssonligan och Dynamit-Harry (1982) *Åken maailma (1984) *Jönssonligan får guldfeber (1984) *Jönssonligan dyker upp igen (1986) *Jönssonligan på Mallorca (1989) *The Ox (1991) *Jönssonligan och den svarta diamanten (1992) *Jönssonligans största kupp (1994) *En fyra för tre (1996–97) *Jönssonligan spelar högt (2000) *Outside Your Door (2002) *Hotell Kantarell (2008/2010) *Någon annanstans i Sverige (2011) *Selmas saga (2016) == Lähteet == ==Aiheesta muualla== * Luokka:Ruotsalaiset näyttelijät Luokka:Vuonna 1934 syntyneet Luokka:Elävät henkilöt
Gustafson

Gustafson on muun muassa seuraavien henkilöiden sukunimi: *Björn Gustafson (s. 1934), ruotsalainen näyttelijä *Brita Gustafson (1914–1996), suomenruotsalainen kirjailija *Elisabet Gustafson (s. 1964), ruotsalainen curlingpelaaja ja maailmanmestari *Emil Gustafson (1962–1900), ruotsalainen saarnaaja, virsirunoilija ja mystikko *Matti Gustafson (1936–2020), suomalainen konsuli ja kulttuuriasiainneuvos *Ralph Gustafson (1909–1995), kanadalainen runoilija *Tomas Gustafson (s. 1959), ruotsalainen pikaluistelija *Yrjö Gustafson (1904–1928), suomalainen kirjallisuuden kääntäjä. ; Entisenä sukunimenä: * Maija Karma (1914–1999), vuoteen 1931 Gustafson, suomalainen kirjankuvittaja == Katso myös == *Gustafsson *Gustavsson
Morgana King

Morgana King (4. kesäkuuta 1930 Pleasantville, New York – 22. maaliskuuta 2018 Palm Springs, Kalifornia) oli yhdysvaltalainen jazzlaulaja ja näyttelijä. Hänet tunnettiin Carmella Corleonen roolista elokuvissa Kummisetä ja Kummisetä osa II. King julkaisi yli 30 albumia, esimerkiksi levyt With A Taste Of Honey, Miss Morgana King ja New Beginnings. King kuoli non-Hodgkin-lymfoomaan 87-vuotiaana Kaliforniassa 22. maaliskuuta 2018. == Tausta == King syntyi New Yorkin Pleasantvillessä. Hänen vanhempansa olivat tulleet Italian Sisiliasta maahanmuuttajina Yhdysvaltoihin.Vernon Scott (May 3, 1971): Singer in 'Godfather' Role. The Deseret News. Kolmevuotiaana hän muutti perheensä kanssa Manhattanille. == Lähteet == Luokka:Yhdysvaltalaiset jazzlaulajat Luokka:Yhdysvaltalaiset elokuvanäyttelijät Luokka:Amerikanitalialaiset Luokka:Vuonna 1930 syntyneet Luokka:Vuonna 2018 kuolleet
Nižni Novgorodin konetehdas

Nižni Novgorodin konetehdas (aiemmin Novoje Sormovo, Gorkin konetehdas, Tehdas №92) on vuonna 1932 perustettu konetehdas Nižni Novgorodissa. Se kuuluu nykyisin Almaz-Antei-konserniin. Tehdas perustettiin parantamaan Krasnoje Sormovon tehtaan metalliteollisuuden kapasiteettia. Vuonna 1932 tehtaalle perustettiin Vasili Grabinin johtama tuotekehitysosasto. Suuren isänmaallisen sodan aikana tehdas valmisti 100 000 tykkiä. Vuonna 1994 tehdas järjestettiin avoimeksi osakeyhtiöksi. ==Aiheesta muualla== * http://www.jscnmz.ru/ Luokka:Nižni Novgorodin rakennukset ja rakennelmat Luokka:Ensimmäinen viisivuotissuunnitelma Luokka:Venäläiset teollisuusyritykset
Alexander Saloranta

Alexander Saloranta (ent. Paula Saloranta, s. 22. maaliskuuta 1987 Oulu) on suomalainen pesäpalloilija. Hän on urallaan voittanut viisi Suomen mestaruutta ja valittu Naisten Superpesiksen pudotuspelien arvokkaimmaksi pelaajaksi 2011 ja 2012. Vuonna 2011 Saloranta oli myös kauden etenijäkuningatar. Naisten Itä–Länsi-otteluun hänet on valittu kahdeksan kertaa vuosina 2009–2016. Saloranta lopetti pelaajauransa kauden 2017 jälkeen sukupuolenkorjauksen myötä. == Saavutukset == * 5 SM-kultaa: 2011, 2012, 2013, 2014, 2015 * Superpesiksen etenijäkuningatar: 2011 * Superpesiksen pudotuspelien arvokkain pelaaja: 2011, 2012 == Lähteet == Luokka:Suomalaiset pesäpalloilijat Luokka:Vuonna 1987 syntyneet Luokka:Elävät henkilöt
Esko Johannes Hämäläinen

Esko Johannes Hämäläinen (12. kesäkuuta 1944 Hankasalmi – 2. joulukuuta 2015) oli mehiläishoitaja. Hän syntyi Hankasalmella ja muutti pian vanhempiensa (Johannes ja Helvi Hämäläinen) ja sisarustensa kanssa Parikkalaan. Hän asui tämän jälkeen koko ikänsä Parikkalassa, pois lukien yksi vuosi 1960-luvulla, jolloin hän työskenteli mehiläishoitajana Pohjois-Amerikassa Yhdysvalloissa Wisconsinin osavaltiossa. Hän oli koulutukseltaan maatalous- ja metsätieteiden maisteri Helsingin yliopistosta, josta hän valmistui vuonna 1976. Hän teki mittavan uran mehiläishoitajana ja vaikutti merkittävästi suomalaiseen mehiläishoitoon toimimalla kouluttajana lukuisilla mehiläishoidon kursseilla ympäri Suomea 1970- ja 1980-luvuilla sekä kirjoittamalla yhdessä Seppo Korpelan ja Kaarina Långforsin kanssa yhden merkittävimmistä suomalaisen mehiläishoidon julkaisuista: Mehiläishoitajan käsikirja. Esko Hämäläinen menehtyi 2.12.2015 pitkäaikaiseen sairauteen. == Teokset == * Mehiläishoitajan käsikirja ; kirj. Esko Hämäläinen, Seppo Korpela, Kaarina Långfors ; piirrokset Kaarina Långfors. Otava 1979, 2. tark. painos 1980, 4. painos 1986 Luokka:Suomalaiset kirjailijat Luokka:Mehiläishoitajat Luokka:Hunaja Luokka:Vuonna 1944 syntyneet Luokka:Vuonna 2015 kuolleet
Pikkuposliinikukka

Pikkuposliinikukka (Hoya bella) on posliinikukkien sukuun kuuluva laji. Sitä kasvatetaan huonekasvina usein paikassa jossa se voi roikottaa oksiaan. == Ulkonäkö ja koko == Pikkuposliinikukka on hidaskasvuinen, pensasmainen ja sen oksat riippuvat. Ne voivat kasvaa puolimetrisiksi. Lehdet ovat vastakkaisia, noin 2,5 cm pitkiä, nahkeita, ehytlaitaisia ja teräväkärkisiä. Kukinto on sarjamainen, pieni, siinä on noin 6-12 kukkaa, vahamaiset kukkien terälehdet, joita on viisi, ovat valkoisia tai vaaleanpunertavia, ja keskellä on punertava tähtikuvio. == Levinneisyys == Pikkuposliinikukka on peräisin Koillis-Intiasta ja Jaavalta missä kasvaa epifyyttinä eli päällyskasvina. == Lähteet == * === Viitteet === == Aiheesta muualla == * Kotipuutarhan kuukauden kasvi 2/2017 Posliinikukka * Posliinikukkasivut * Molly's Tropical Plants: Care from the Epiphytic Perspective Luokka:Posliinikukat Luokka:Huonekasvit
Ampumahiihdon maailmanmestaruuskilpailut 1997

Ampumahiihdon maailmanmestaruuskilpailut 1997 järjestettiin 1.–9. helmikuuta Osrbliessä, Slovakiassa. == Miehet == === 10 km sprintti === Sija Maa Kilpailija Aika / sakot 1 Wilfried Pallhuber 26.24,4 / 0 2 René Cattarinussi + 16,8 / 1 3 Oleg Ryženkov + 18,3 / 2 === 12,5 km takaa-ajo === Sija Maa Kilpailija Aika / sakot 1 Viktor Maigurov 33.21,9 / 0 2 Sergei Tarasov + 6,9 / 1 3 Ole Einar Bjørndalen + 10,2 / 2 === 20 km normaalimatka === Sija Maa Kilpailija Aika / sakot 1 Ricco Groß 52.04,6 / 0 2 Oleg Ryženkov + 35,5 / 2 3 Ludwig Gredler + 1.08,4 / 2 === 4 × 7,5 km viesti === Sija Maa Joukkue Aika / sakot 1 Ricco Groß, Peter Sendel, Sven Fischer, Frank Luck 1.17.42,5 / 0 2 Egil Gjelland, Jon Åge Tyldum, Dag Bjørndalen, Ole Einar Bjørndalen + 5,7 / 0 3 René Cattarinussi, Wilfried Pallhuber, Patrick Favre, Pieralberto Carrara + 1.27,9 / 1 === Joukkuekilpailu === Sija Maa Joukkue Aika / sakot 1 Oleg Ryženkov, Petr Ivaško, Aleksandr Popov, Vadim Sašurin 27.22,4 / 1 2 Carsten Heymann, Mark Kirchner, Frank Luck, Peter Sendel + 24,9 / 2 3 Wieslaw Siemianin, Jan Siemianin, Wojciech Kozub, Tomasz Sikora + 53,4 / 3 == Naiset == === 7,5 km sprintti === Sija Maa Kilpailija Aika / sakot 1 Olga Romasko 21.16,8 / 1 2 Olena Zubrylova + 42,7 / 1 3 Magdalena Wallin-Forsberg + 55,0 / 2 === 10 km takaa-ajo === Sija Maa Kilpailija Aika / sakot 1 Magdalena Wallin-Forsberg 33.16,1 / 0 2 Olena Zubrylova + 5,0 / 0 3 Olga Romasko + 18,4 / 1 === 15 km normaalimatka === Sija Maa Kilpailija Aika / sakot 1 Magdalena Wallin-Forsberg 48.17,3 / 1 2 Olena Zubrylova + 1.34,7 / 2 3 Ekaterina Dafovska + 2.23,8 / 2 === 4 × 7,5 km viesti === Sija Maa Joukkue Aika / sakot 1 Uschi Disl, Simone Greiner-Petter-Memm, Katrin Apel, Petra Behle 1.28.36,9 / 0 2 Ann Elen Skjelbreid, Annette Sikveland, Liv Grete Skjelbreid, Gunn Margit Andreassen + 1.29,8 / 0 3 Olga Melnik, Galina Kukleva, Nadežda Talanova, Olga Romasko + 1.32,8 / 0 === Joukkuekilpailu === Sija Maa Joukkue Aika / sakot 1 Gunn Margit Andreassen, Liv Grete Skjelbreid, Annette Sikveland, Ann Elen Skjelbreid 22.01,8 / 1 2 Olga Romasko, Anna Volkova, Nadežda Talanova, Olga Melnik + 25,3 / 2 3 Olena Petrova, Olena Zubrylova, Valentina Tserbe, Tatjana Vodopjanova + 30,7 / 2 == Mitalitaulukko == Sija Maa 1\. 3 1 0 2\. 2 2 2 3\. 2 0 1 4\. 1 2 1 5\. 1 1 1 5\. 1 1 1 7\. 0 3 1 8\. 0 0 1 8\. 0 0 1 8\. 0 0 1 == Lähteet == * Tulokset IBU:n sivuilla * 1997 Maailmanmestaruuskilpailut Luokka:Slovakian urheilutapahtumat Maailmanmestaruuskilpailut 1997
Yleinen suomalainen ontologia

Yleinen suomalainen ontologia (YSO) on kolmikielinen, etupäässä yleiskäsitteistä koostuva ontologia. YSO on rakennettu suomalaisen kulttuuripiirin sisällönkuvailutarpeiden ja käsitteistön pohjalta, ja se on tarkoitettu käytettäväksi kuvailuun erityisesti silloin, kun kuvailtavien aineistojen aihealueet ovat monipuolisia. YSO on rakenteeltaan hierarkkinen kokonaisuus, joka perustuu käsitteiden välisille yläkäsite–alakäsite- suhteille. Ontologian hierarkiasuhteet rakentuvat hieman eri tavalla kuin tesauruksissa. Kaikki YSOn käsitteet polveutuvat jostakin kolmesta yläkäsitteestä: oliot, ominaisuudet, tapahtumat ja toiminta. Hierarkiasuhteiden lisäksi YSOssa on assosiatiivisia ja osa- kokonaisuussuhteita. Jokaisella YSOn käsitteellä on kieliriippumaton pysyvä tunniste (URI). Tunnisteiden avulla käsitteet saadaan 'konekielelle', jolloin erilaiset ohjelmistot pystyvät käsittelemään niitä esimerkiksi automaattisessa (koneellisessa) päättelyssä. YSOn käsitteiden termit ovat tesaurusstandardien mukaisesti useimmiten monikkomuotoisia substantiiveja. Yksikössä esitetään esimerkiksi ainesanat sekä abstrakteja käsitteitä ja toimintaa kuvaavat termit. Joillain termeillä on yksikkö- ja monikkomuodossa eri merkitys. Esimerkiksi termi baletti viittaa taidemuotoon ja baletit yksittäisiin taideteoksiin. YSOn käsitteitä vastaavat termit on esitetty kolmella eri kielellä. Suomenkielinen sisältö pohjautuu Yleiseen suomalaiseen asiasanastoon (YSA) ja ruotsinkielinen yleiseen ruotsinkieliseen tesaurukseen (Allärs). YSOn käsitteille on määritelty vastaavuussuhteet alkuperäisiin YSAn ja Allärsin käsitteisiin. YSOa linkitetään myös Yhdysvaltain Kongressin kirjaston asiasanastoon (Library of Congress Subject Headings, LCSH). YSOa voi käyttää usealla tavalla kuten selailemalla suoraan Finto.fi-palvelussa, kytkemällä se omaan järjestelmään Finton API:n kautta tai lataamalla koko ontologia omaan järjestelmään. YSO on vapaasti ladattavissa CC-BY-3.0-lisenssillä kolmessa eri muodossa: RDF/XML, TURTLE sekä JSON-LD. Eräs käytännön esimerkki Yleisen suomalaisen ontologian käytöstä sisällönkuvailussa ja tiedonhaussa on Kulttuurisampo-portaali. YSOn julkaisija on Kansalliskirjasto. Käyttäjät voivat tehdä muutosehdotuksia sanastoon. Ehdotukset käsitellään eri alojen asiantuntijoista koostuvassa ryhmässä. Ontologian tunniste 'yso' on rekisteröity Kongressin kirjaston MARC-standardin sanastotunnisteisiin. Käytettäessä ontologian termejä sisällönkuvailujärjestelmässä valitun termin kieli voidaan merkitä näkyviin tarkenteella yso/fin, yso/swe ja yso/eng. === Historia === YSOn ensimmäinen versio kehitettiin laajassa Tekesin ym. rahoittamassa FinnONTO-tutkimushankkeessa vuosina 2003–2012. == Aiheesta muualla == * YSOn palvelukuvaus * YSO Finto.fi-palvelussa * Subject Heading and Term Source Codes (Library of Congress) == Kirjallisuutta == * * * Luokka:Metadata Luokka:Tiedonhaku Luokka:Ontologia
Velasco (1881)

Velasco oli Espanjan laivaston vuonna 1881 vesillelaskettu Velasco-luokan risteilijä. == Valmistus == Alus tilattiin Leamouthista Thames Ironworks and Shipbuilding Companyltä. Alus laskettiin vesille vuonna 1881.Gardiner 2002 s. 383 == Palvelus == Espanjan ja Yhdysvaltain välisen sodan alkaessa huhtikuussa 1898 alus oli kontra-amiraali Patricio Montojo y Pasaronin komentajaman Tyynenmeren laivueen mukana ankkurissa Caviten edustalla Manilanlahdella. Manilanlahden taistelussa 1. toukokuuta 1898 alus upotettiin. == Lähteet == * === Viitteet === Luokka:Velasco-luokan risteilijät Luokka:Espanjalaiset Espanjan–Yhdysvaltain sodan risteilijät
Gravina (1881)

Gravina oli Espanjan laivaston vuonna 1881 vesillelaskettu Velasco-luokan risteilijä. == Valmistus == Alus tilattiin Leamouthista Thames Ironworks and Shipbuilding Companyltä. Alus laskettiin vesille vuonna 1881.Gardiner 2002 s. 383 == Palvelus == Alus siirrettiin pian palvelukseenoton jälkeen Filippiineille. Taifuuni upotti aluksen 10. heinäkuuta 1884, jolloin sai surmansa kaksi upseeria ja seitsemän miehistönjäsentä. == Lähteet == * === Viitteet === Luokka:Velasco-luokan risteilijät
Infanta Isabel (1885)

Infanta Isabel oli Espanjan laivaston vuonna 1895 vesillelaskettu Velasco- luokan risteilijä. == Valmistus == Alus tilattiin laivastontelakalta Cadizista, missä köli laskettiin vuonna 1883. Alus laskettiin vesille 26. kesäkuuta 1895 ja se valmistui joko vuonna 1888 tai 1889.Gardiner 2002 s. 383 == Palvelus == Alus modernisoitiin vuonna 1911 ja vuonna 1921 aluksen aseistuksena oli yksi 66 millimetrin ja kymmenen 57 millimetrin tykkiä. Samalla aluksen miehistötarve nousi 194 henkeen. Alus poistettiin alusluettelosta vuonna 1927. == Lähteet == * === Viitteet === Luokka:Velasco- luokan risteilijät
Laajakankaan liikennepaikka

Laajakankaan koeajokeskus sijaitsee Paltamon kunnassa Kontiomäki–Ämmänsaari- radan varressa rautatiekilometrillä 663+729. Koeajokeskusta ylläpitää Liikennevirasto ja se tarkoitettu rautatiekaluston testaamiseen. Koeajokeskus on vihitty käyttöön 1.7.2009. Ensimmäiset testit suoritettiin Sm5 sähkömoottorijunille. Rautatiekilometrillä 664+030 on sijainnut Laajakangas- niminen seisake, joka avattiin 1.8.1949 ja lakkautettiin 31.5.1964. == Lähteet == ==Aiheesta muualla== * Kuvia Laajakankaalta Luokka:Paltamon rautatieliikennepaikat
Isabel II (1886)

Isabel II oli Espanjan laivaston vuonna 1886 vesillelaskettu Velasco-luokan risteilijä. == Valmistus == Alus tilattiin laivastontelakalta Ferrolista, missä köli laskettiin vuonna 1883. Alus laskettiin vesille 19. helmikuuta 1886 ja se valmistui joko vuonna 1888 tai 1889.Gardiner 2002 s. 383 == Palvelus == Espanjan ja Yhdysvaltain sodan alkaessa huhtikuussa 1898 alus oli San Juanissa Puerto Ricossa. Yhdysvaltain laivasto asetti San Juanin saartoon 18. kesäkuuta. Isabel II, tykkivene General Concha ja hävittäjä Terror lähtivät satamasta testatakseen sulkua, mista seurasi toinen San Juanin taistelu. Yhdysvaltain laivaston apuristeilijä USS St. Paulin saavuttua paikalle alkoi lyhyt tykistötaistelu, josta espanjalaiset nopeasti irtautuivat ja palasivat takaisin satamaan. Alus palasi sotatoimien päätyttyä Espanjaan ja se poistettiin alusluettelosta vuonna 1907. == Lähteet == * === Viitteet === Luokka:Velasco-luokan risteilijät Luokka:Espanjalaiset Espanjan–Yhdysvaltain sodan risteilijät
Andalusialainen koira (kustantamo)

Andalusialainen koira oli espanjalaiseen, italialaiseen ja portugalilaiseen kirjallisuuteen keskittynyt suomalainen pienkustantamo, joka toimi vuosina 1992–1999. Sen perustivat suomentaja Tarja Härkönen ja elokuvakriitikko Antti Lindqvist. Kustantamon julkaisuja: * Fernando Pessoa: Anarkistipankkiiri, suom. Sanna Pernu, 1992. * Guido Morselli: Kadotus, suom. Paula Kaurismäki, 1992. * Luis Buñuel: Silmät : Luis Buñuelin kirjallinen tuotanto, suom. Tarja Härkönen, 1992. * Antonio Munõz Molina: Talvi Lissabonissa, suom. Tarja Härkönen, 1993. * Antonio Muñoz Molina: Madridin mysteerit, suom. Tarja Härkönen, 1994. * Javier Tomeo: Rakas hirviö, suom. Anu Partanen, 1994. * Enrico Morovich: Pudotus, suom. Paula Kaurismäki, 1994. * Mariana Alcoforado: Sisar Marianan rakkauskirjeet, suom. Tarja Härkönen, 1995. * Gianni Celati: Tasankojen kertojia, suom. Hannimari Heino, 1995. * Belén Gopegui: Aukko kartalla, suom. Tarja Roinila, 1996. * Fernando Pessoa: Levottomuuden kirja, suom. Sanna Pernu, 1999. Luokka:Entiset suomalaiset kirjankustantamot
Extremadura (1900)

Estramadura oli Espanjan laivaston vuonna 1900 vesillelaskettu pieni kaksisavuhorminen panssarikansiristeilijä. == Valmistus == Alus tilattiin nimellä Isabel la Catolicana Cadizista, missä köli laskettiin 23. helmikuuta 1899. Alus laskettiin vesille 29. huhtikuuta1900Gardiner, Robert s. 384 ja valmistui elokuussa 1902.navypedia.org == Palvelus == Alus hylättiin vuonna 1926. == Lähteet == * === Viitteet === Luokka:Espanjan laivaston risteilijät
Lady Wonder

Lady Wonder (1924–1957) oli hevonen, jolla väitettiin olleen paranormaaleja kykyjä. Hevosen väitettiin auttaneen poliisia kadoneen pojan ruumiin löytämisessä, ennustaneen, että Jack Dempsey voittaa Jack Sharkeyn nyrkkeilyottelussa, ja lisäksi avustaneen öljyesiintymän löytämisessä. Kysyjät saivat esittää kolme kysymystä dollarilla. Hevosen kouluttaja C.D Fonda oli opettanut hevosen osoittamaan kirjainkortteja. Hevonen sai laajaa julkisuutta ja sillä ansaittiin huomattavasti rahaa. Parapsykologi Joseph Banks Rhine tutki asiaa ja ilmoitti, että hevosella on paranormaali kyky. Kuitenkin taikurina toiminut Milbourne Christopher havaitsi, että todellisuudessa hevonen reagoi kouluttajansa kepillä näyttämiin merkkeihin. Myös John Scarne havaitsi, että hevonen ei kyennyt vastaamaan, jos kouluttaja ei tiennyt vastausta. Kyseessä oli hyvin koulutettu eläin, jonka kyvyt eivät olleet paranormaaleja. == Lähteet == Abraham Kovoor: Lady Wonder: A Mind-Reading Horse === Viitteet === Luokka:Kuuluisat hevoset Luokka:Paranormaali
Serena Ski

Serena Ski on Espoossa sijaitseva laskettelukeskus, joka toimii Vesipuisto Serenan yhteydessä. Laskettelukeskuksen yhteydessä toimii välinevuokraamo ja kahvila. Serena Ski on avoinna talvisin. == Rinteet == Laskettelukeskuksessa on 2 lastenrinnettä, erittäin helppo rinne, helppo rinne, keskivaikea rinne sekä 2 snowparkrinnettä. Laskettelukeskuksessa on 7 hissiä jotka jakautuvat neljään ankkurihissiin, yhteen lasten sompahissiin, lasten mattohissiin ja yhteen lasten naruhissiin. == Aiheesta muualla == * Keskuksen kotisivut Luokka:Suomen talviurheilukeskukset Luokka:Lahnus
Hepa Halme

Heikki "Hepa" Halme (s. 1955) on suomalainen saksofonisti ja huilisti. Hänen kokoonpanoihinsa ovat kuuluneet mm. Maukka Perusjätkän ja Tuomari Nurmion yhtyeet sekä Bullworkers- ja Cool Sheiks -yhtyeet. Halmeelle myönnettiin taiteilijaeläke vuonna 2018. == Lähteet == Luokka:Suomalaiset muusikot Luokka:Vuonna 1955 syntyneet Luokka:Elävät henkilöt
Aurinkopuisto

Aurinkopuisto on aurinkokennoihin perustuva sähkövoimala, jonka tarkoituksena on tuottaa energiaa sähköverkkoon laajalle alueelle. Aurinkovoiman keräämiseen käytetään aurinkopaneeleja, joka PV-moduulien kautta muuttaa valon suoraan sähköksi. Koska aurinkopaneelit eivät ole kovin korkeita, aurinkopuistot eivät näy merkittävästi kovin kauas. Tämä menetelmä eroaa keskittävästä aurinkovoimasta, johon liittyy systeemi, jossa väliaine tehostaa auringonenergian vaikutusta. == Lähteet == == Aiheesta muualla == * Suomen suurin aurinkopuisto tukemaan Atrian imagoa Rakennuslehti 3.8.2017 Luokka:Aurinkoenergia Luokka:Sähköntuotanto
Sigismund von Nandelstadh

Sigismund von Nandelstadh (16. joulukuuta 1861 Kuopio – 13. elokuuta 1957 Helsinki) oli suomalainen arkkitehti.Meurman, Otto-Iivari 1976. Viipurin arkkitehdit, s. 160–161. Viipurin Suomalainen Kirjallisuusseura, Lappeenranta. ISBN 951-95402-2-9 ==Henkilöhistoria ja ammattiura== Von Nandelstadhin vanhemmat olivat kruununvouti Sigismund von Nandelstadh ja Hilda Sofia Sahlstein. Hänen ensimmäinen puolisonsa vuodesta 1892 oli Aina Helena Paulina von Nandelstadh ja toinen vuodesta 1935 Aina Josefina Ekholm. Von Nandelstadh opiskeli Böökin ruotsalaisessa lyseossa ja valmistui arkkitehdiksi Polyteknillisestä opistosta 1887. Valmistuttuaan hän toimi piirtäjänä Yleisten rakennusten ylihallituksessa, mutta työskenteli välillä myös Uudenmaan lääninrakennuskonttorissa. Valvojana von Nandelstadh toimi 1880-luvun lopusta 1890-luvun loppupuolelle Jussarön majakan ja Rovaniemen yleisen sairaalan rakennustyömailla ja sitten Imatralla ja Viipurissa. Viipurin lääninrakennuskonttorin apulaisensa hän työskenteli yli 10 vuotta, johtaen välillä Sortavalan yleisen sairaalan lisärakennustyötä. Toimittuaan lyhyehkön ajan Mikkelin läänin ja Oulun läänin rakennuskonttoreissa hänestä tuli Kuopion läänin rakennuskonttorin esimies aina eläköitymiseensä vuonna 1925 saakka. == Töitä == * Sortavalan yleisen sairaalan rakentaminen, 1897 * Taipalsaaren kirkon korjaus, 1904–1906, Karl Hård af Segerstadin kanssa * Elokuvateatteri Scala, Minna Canthin katu, Kuopio, 1914 * Apteekkari E. Malmbergin talo, Puijonkatu 22, Kuopio, 1914 * Kuopion lyseon rakennuksen laajentaminen voimistelusalia varten, 1915 == Lähteet == Luokka:Suomalaiset arkkitehdit Luokka: Suomalaiset virkamiehet Luokka:Vuonna 1861 syntyneet Luokka:Vuonna 1957 kuolleet
M1 (Helsingin metron linja)

M1 on yksi Helsingin metron kahdesta linjasta. Sen reitti on Kivenlahti–Vuosaari. Metrolinjan Helsingin-osuudella on liikennöity 1980-luvusta lähtien; linjatunnus M1 tuli voimaan vasta 15. elokuuta 2016, länsimetron suunniteltuna avajaispäivänä. Vaikka laajennuksen avajaiset siirtyivät marraskuulle 2017, linja M1 aloitti liikennöinnin tuona päivänä välillä Ruoholahti–Vuosaari. == Lähteet == *
Daniel Huber

Daniel Huber (s. 2. tammikuuta 1993) on itävaltalainen mäkihyppääjä. Seuratasolla hän edustaa SC Seekirchen-Salzburgia. Mäkihypyn maailmancupissa Huber kilpaili ensimmäisen kerran Sapporossa tammikuussa 2016. Ensimmäiset maailmancupin pisteensä hän saavutti tammikuussa 2017 oltuaan Innsbruckissa 30:s. Kymmenen parhaan joukkoon hän sijoittui ensimmäisen kerran marraskuussa 2017 oltuaan Wislassa kuudes. Ensimmäisen palkintosijansa Huber saavutti Engelbergissä joulukuussa 2018 oltuaan kolmas. Ensimmäisen osakilpailuvoittonsa hän saavutti Bischofshofenissa loppiaisena 2022. Lisäksi hän sijoittui kolmanneksi Wisłassa marraskuussa 2020 ja toiseksi Nižni Tagilissa joulukuussa 2020. Maaliskuussa 2024 hän sijoittui toiseksi Vikersundin ensimmäisessä kilpailussa ja voitti toisen kilpailun. Raw Air -kiertueen kokonaispisteissä hän oli kolmas. Planicassa hän oli ensimmäisen kilpailun toinen ja voitti sunnuntain päätösosakilpailun. Seefeldin MM- kilpailuissa 2019 Huber voitti hopeaa joukkuemäessä ja sijoittui suurmäen kilpailussa 11:nneksi. Oberstdorfin MM-kilpailuissa 2021 hän saavutti hopeaa joukkuemäessä, oli kahdeksas suurmäessä ja 19:s normaalimäessä. Pekingin olympialaisissa 2022 hän voitti kultaa joukkuemäessä ja sijoittui normaalimäessä 13:nneksi sekä suurmäessä 20:nneksi. == Lähteet == == Aiheesta muualla == *Daniel Huberin kotisivut Luokka:Itävaltalaiset mäkihyppääjät Luokka:Itävaltalaiset olympiavoittajat Luokka:Vuonna 1993 syntyneet Luokka:Elävät henkilöt